Hagbarth Lund

Hagbarth Lund (født 5. mars 1877 i Oslo, død 23. juli 1963) var en norsk stortingsrepresentant for Venstre og fylkesmann i både Finnmark og Vest-Agder.Vilhelm Haffner: Stortinget og statsrådet 1915–1945, bind 1, Oslo 1949, side 455–456.Stortingstidende, referat fra møte 8. august 1963 (minnetale), side 4222.

 Biografi 
Lund ble student i 1897 og cand.jur. i 1903. Han praktiserte som sakfører i Tana fra 1907 til 1922, da han ble fylkesmann i Finnmark. I 1928 fikk han samme embete i Vest-Agder og hadde det til 1948. Han fratrådte i 1941, men ble gjeninnsatt etter frigjøringen.

 Verv 
Hagbarth Lund var ordfører i Tana fra 1908 til 1916. Fra 1913 til 1916 var han medlem i Finnmark amtsutvalg.

I 1913 ble han valgt inn på Stortinget for Østfinnmarken krets. De tre neste periodene (fram til 1924) representerte han Finnmarkens amt og Finnmark fylke. I perioden 1922–24 var han permittert det meste av tida. Han var vararepresentant fra 1925 til 1930 og i årene 1928 til 1930 møtte han nesten hele perioden. Denne siste tida var han medlem av justiskomiteen, i alle tidligere år av næringskomite nr. 1. Han var sekretær i Odelstinget 1919–22. Han representerte Venstre.

Han var også medlem av en rekke kommisjoner, blant annet Statens rådgivende provianteringskommisjon (under første verdenskrig), Den norsk-russiske handelsdelegasjon (1921), den norsk-finske grensereguleringsdelegasjon (1922), den norsk-finske reinbeitedelegasjon (1932) og den norsk-svenske fiskeridelegasjon (1933). Han var også kretsmeglingsmann for Nord-Norge 1928–30 og for Sørlandet fra 1934, videre medlem av tilsynskommisjonen Bratsbergbanen og Sørlandsbanen (1932–1933).

 Utmerkelser 
 Kommandør 1. grad av Finlands hvite roses orden
 Kommandør 1. grad av Italias kroneorden
 Dannebrogordenen

Referanser

 Kilder 
 Hvem er Hvem 1938 side 327-328

 Eksterne lenker 


Kategori:Stortingsrepresentanter 1913–1915
Kategori:Stortingsrepresentanter 1916–1918
Kategori:Stortingsrepresentanter 1919–1921
Kategori:Stortingsrepresentanter 1922–1924
Kategori:Stortingsrepresentanter 1928–1930
Kategori:Stortingsrepresentanter for Finnmark
Kategori:Stortingsrepresentanter fra Venstre
Kategori:Ordførere i Tana
Kategori:Venstre-ordførere i Finnmark
Kategori:Fylkesmenn i Finnmark
Kategori:Fylkesmenn i Vest-Agder
Kategori:Norske jurister
Kategori:Finlands hvite roses orden
Kategori:Mottakere av Dannebrogordenen‎
Kategori:Italias kroneorden
Kategori:Personer fra Oslo